proxectonos/corpus_dominio_legal_administrativo_tmp huggingface dataset:
ORDE do 31 de xaneiro de 2003, da Secretaría Xeral da Consellería de Educación e Ordenación Universitaria, pola que se aproban as modificacións dos artigos 1, 4, 5, 7 e 18 dos estatutos da Fundación Francisco-José Traspuesto Miguel e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/2003

Analizado o expediente de referencia, promovido pola Fundación Francisco-José Traspuesto Miguel.
Resultando que esta fundación foi clasificada como docente pola Orde do 15 de setembro de 1998 (DOG do 24 de setembro); e declarada de interese galego pola Orde do 23 de febreiro de 1999 (DOG do 15 de marzo), encontrándose inscrita no Rexistro de Fundacións desta consellería co número 186.
Resultando que a Fundación Francisco-José Traspuesto Miguel solicitou ante a Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da citada fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-las modificacións dos artigos 1, 4, 5, 7 e 18 dos estatutos da Fundación Francisco-José Traspuesto Miguel, que quedan redactados segundo consta en escritura pública de modificación, outorgada polo notario José Antonio Rodríguez González, protocolo número 3.867, con data do 13 de decembro de 2002.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da cal entrarán en vigor tales cambios estatutarios.
Terceiro.-Esta disposición pon fin á vía administrativa, de acordo co establecido no artigo 109 c) da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 31 de xaneiro de 2003.
Celso Currás Fernández
Conselleiro de Educación e Ordenación
Universitaria
CUESTIÓN de inconstitucionalidade número 311-2003.
TRIBUNAL CONSTITUCIONAL — I. DISPOSICIÓNS XERAIS — 16/04/2003

O Tribunal Constitucional, por providencia do 25 de marzo actual, admitiu a trámite a cuestión de inconstitucionalidade número 311-2003, interposta pola Sección Quinta, con sede en Vigo, da Audiencia Provincial de Pontevedra, por suposta inconstitucionalidade do artigo 123.3º da Lei 4/1995, do 24 de maio, do dereito civil de Galicia, por posible infracción dos artigos 14 e 39 da Constitución.
Madrid o vintecinco de marzo de dous mil tres.
O secretario de Xustiza
Asinado e rubricado
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 24 de marzo de 2003 pola que se modifican as bases reguladoras das axudas do Instituto Galego de Promoción Económica para os programas de apoio á continuidade e mellora competitiva da PEME galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/04/2003

Advertidos erros na referida resolución, publicada no DOG nº 63, do 31 de marzo de 2003, procede face-las seguintes correccións:
Na páxina 3.953, na disposición transitoria terceira, onde di: «Os proxectos que presenten solicitude de apoio durante o prazo dun ano dende a entrada en vigor...», debe dicir: «Os proxectos que presenten solicitude de apoio ó abeiro da base 5ª durante o prazo dun ano desde a entrada en vigor...».
RESOLUCIÓN do 12 de marzo de 2003, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, da revisión salarial do convenio colectivo do sector de residencias privadas da terceira idade da Comunidade Autónoma de Galicia para o ano 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/04/2003

Visto o texto para a revisión salarial do convenio colectivo do sector de residencias privadas da ter
ceira idade da Comunidade Autónoma de Galicia, que se subscribiu con data do 6 de febreiro de 2003, pola comisión paritaria do dito convenio, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 12 de marzo de 2003.
Pilar Cancela Rodríguez
Directora xeral de Relacións Laborais
A comisión paritaria do convenio colectivo do sector de residencias privadas da terceira idade, na reunión que tivo lugar o 6 de febreiro de 2003, acordou o seguinte:
Punto 1º.-Revisión salarial para 2003.
Os representantes da parte social propoñen aplica-la revisión salarial prevista no texto do convenio de acordo co IPC galego, que é do 4,3%.
A representación patronal está de acordo en aplica-lo IPC español de ámbito estatal do 4%.
Acórdase por unanimidade unha suba do 4% correspondente ó IPC.
Xúntanse como anexo as novas táboas salariais.
Táboas salariais convenio residencias
terceira idade 2003
Categoría
Ano 2002
Ano 2003 4%
Administrador/a
1.166,83 A
1.213,50 A
Xerente/director/a
1.166,83 A
1.213,50 A
Médico
972,35 A
1.011,25 A
T. superior
972,35 A
1.011,25 A
Superv.
777,87 A
808,98 A
ATS/DUE
777,87 A
808,98 A
Asist. social
777,87 A
808,98 A
Fisioterapeuta
777,87 A
808,98 A
Terapeuta ocupac.
777,87 A
808,98 A
Titulado/a medio
777,87 A
808,98 A
Gobernante/a
626,19 A
651,24 A
Of. mantemento
626,19 A
651,24 A
Of. administrativo
626,19 A
651,24 A
Conductor/a
626,19 A
651,24 A
Xardineiro/a
626,19 A
651,24 A
Xerocultor/a
626,19 A
651,24 A
Cociñeiro/a
614,52 A
639,10 A
Aux. mantemento
614,52 A
639,10 A
Aux. administrativo
614,52 A
639,10 A
Camareiro/a de planta
614,52 A
639,10 A
Animador/a sociocult.
614,52 A
639,10 A
Porteiro/a recepc.
614,52 A
639,10 A
Lavad./pasador de ferro
570,38 A
593,20 A
Categoría
Ano 2002
Ano 2003 4%
Limpador/a
570,38 A
593,20 A
Persoal non cualif.
570,38 A
593,20 A
Complemento de transporte
38,89 A
40,45 A
RESOLUCIÓN do 27 de febreiro de 2003, da Dirección Xeral de Relacións Laborais, pola que se lles dá publicidade ós acordos acadados pola comisión mixta paritaria do convenio colectivo Autoestradas de Galicia, Autopistas de Galicia, Concesionaria da Xunta de Galicia, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/04/2003

En cumprimento do artigo 2 e) do Real decreto 1040/1981, do 22 de maio, sobre rexistro e depósito de convenios colectivos de traballo, faise público o acordo acadado o 30 de xaneiro de 2003, pola comisión mixta paritaria do convenio colectivo Autoestradas de Galicia, Autopistas de Galicia, Concesionarias da Xunta de Galicia, S.A., relativo ás táboas salariais e de complementos para o ano 2002.
A Dirección Xeral de Relacións Laborais
ACORDA:
Primeiro.-Ordena-la inscrición do dito acordo no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 27 de febreiro de 2003.
Pilar Cancela Rodríguez
Directora xeral de Relacións Laborais
Acordo da comisión mixta empresa-delegados de persoal pola cal se aproban as táboas salariais e de complementos definitivas para o exercicio 2002.
En virtude da vixente redacción dos artigos 19 e 20 do covenio colectivo de ámbito interprovincial 1999-2002 de Autoestradas de Galicia, Autopistas de Galicia, Concesionaria da Xunta de Galicia, S.A., recoñecéndose mutuamente capacidade e lexitimación suficiente derivada dos poderes ou mandatos outorgados a cada unha das partes para tal efecto, que máis abaixo se relacionan, e reunidos en sesión ordinaria do 30 de xaneiro de 2003, deciden aprobar por unanimidade os seguintes acordos:
Artigo único.-Unha vez publicado polo Instituto Nacional de Estatística o IPC correspondente ó período decembro 2001-decembro 2002, as táboas salariais e de complemento nocturno vixentes con efectos do 1 de xaneiro de 2002 durante todo o exercicio 2002, actualízanse nos valores e importes seguintes:
2002
Soldada base
Complemento
traballo a
quendas
Complemento
transporte
Complemento
vehículo
Quebranto
de moeda
Total
TGS
12.912,64
0,00
1.082,06
0,00
0,00
13.994,69
TGM
12.587,18
0,00
1.082,06
0,00
0,00
13.669,24
Xefe sección
12.261,72
0,00
1.082,06
0,00
0,00
13.343,78
Of. adm 1ª
11.285,35
0,00
1.082,06
0,00
0,00
12.367,40
Of. adm 2ª
10.959,89
0,00
1.082,06
0,00
0,00
12.041,95
Aux. adm.
10.094,17
0,00
1.082,06
0,00
0,00
11.176,23
Xefe servicio
12.191,42
0,00
1.082,06
70,30
0,00
13.343,78
Xefe peaxe
11.865,96
0,00
1.082,06
70,30
0,00
13.018,32
Xefe quenda
9.707,34
1.182,25
1.082,06
70,30
0,00
12.041,95
Peaxista
7.759,57
1.182,25
1.082,06
70,30
1.082,06
11.176,24
Enc. manten.
12.191,42
0,00
1.082,06
70,30
0,00
13.343,78
Xefe equipo
10.564,13
0,00
1.082,06
70,30
0,00
11.716,49
Táboa complemento nocturno 2002
Complemento nocturno
Comp. horas traballadas
Importe mensual euros
0-10
5,99
11-20
15,88
21-30
25,78
31-40
35,67
41-50
45,56
50
55,46
DECRETO 215/2003, do 3 de abril, polo que se modifica o artigo 4 do Decreto 1/1991, do 11 de xaneiro, que regula a concesión da Medalla de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 14/04/2003

O elevado número de candidatos que se veñen propoñendo para a concesión da Medalla de Galicia por moi diversos sectores da sociedade galega, concorrendo en moitos deles méritos abondos para seren galardoados con tan importante distinción, fai necesario adapta-lo artigo 4 do Decreto 1/1991, do 11 de xaneiro, ás novas circunstancias.
Polo tanto, por proposta do conselleiro da Presidencia, Relacións Institucionais e Administración Pública, logo de deliberación do Consello da Xunta de Galicia, na súa reunión do día tres de abril de dous mil tres,
DISPOÑO:
Artigo único.-Queda modificado o artigo 4 do Decreto 1/1991, do 11 de xaneiro, polo que se regula a concesión da Medalla de Galicia, dándoselle a redacción seguinte:
«Artigo 4º
Anualmente poderanse conceder como máximo tres medallas de Galicia na súa categoría de ouro, dez de prata e vinte de bronce. Non se computarán neste número as medallas de Galicia que se outorguen, se é o caso, por razóns de cortesía ou reciprocidade.
Tampouco se computarán no número de medallas sinaladas no parágrafo anterior as que sexan concedidas a institucións, fundacións, asociacións e persoas xurídicas ou morais en xeral».
Disposición derrogatoria
Queda derrogado o Decreto 166/1995, do 16 de xuño, polo que se modifica o artigo 4 do Decreto 1/1991, do 11 de xaneiro, que regula a concesión da Medalla de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de abril de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de abril de 2003, do tribunal designado para a selección de dous bolseiros para a colaboración en materia de redacción e corrección do Diario de Sesións do Parlamento de Galicia, pola que se comunica a publicación das puntuacións obtidas na fase primeira e se convocan os solicitantes para a realización do exercicio práctico da fase segunda.
PARLAMENTO DE GALICIA — III. OUTRAS DISPOSICIÓNS — 21/04/2003

O tribunal cualificador encargado da selección de dous bolseiros para a colaboración en materia de redacción e corrección do Diario de Sesións do Parlamento de Galicia, na súa reunión do día 11 de abril de 2003 adoptou, entre outros, os seguintes acordos:
Primeiro.-Publicar no Boletín Oficial do Parlamento de Galicia a puntuación obtida na primeira fase, establecida na base sétima desta convocatoria, consistente na valoración dos méritos acreditados, dos solicitantes admitidos/as por orde alfabético.
Segundo.-Convoca-los/as solicitantes admitidos/as -segundo a relación definitiva aprobada por resolución da presidencia do Parlamento de Galicia do 7 de abril de 2003 (DOG número 74, do 15 de abril)- para a realización do exercicio práctico, establecido na segunda fase da base sétima desta convocatoria, que se levará a cabo o día 26 de abril de 2003, a partir das 11 horas, na aula A da Facultade de Ciencias Económicas e Empresariais da Universidade de Santiago de Compostela, sita na avenida do Burgo, s/n, en Santiago de Compostela.
Os/as solicitantes deberán presentar para a súa identificación o se documento nacional de identidade ou documento fidedigno acreditativo da súa identidade.
Santiago de Compostela, 11 de abril de 2003.
José María García Leira
Presidente do tribunal
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 25 de marzo de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2003

A Orde do 26 de novembro de 1993 (Diario Oficial de Galicia do 23 de decembro), no seu artigo 2 establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde do 26 de novembro de 1993:
Mª del Consuelo Montes Tilve35255947
Manuel Maroño Frade32649399
Ana Isabel López Novo76863694
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 25 de marzo de 2003.
Celso Currás Fernández
Conselleiro de Educación e Ordenación
Universitaria
RESOLUCIÓN do 25 de marzo de 2003 pola que se publican as axudas concedidas por importe superior ós 50.000.000 de pesetas (300.506,05 euros).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 21/04/2003

O Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, establece, no seu artigo 11, a obriga de publicar no Diario Oficial de Galicia, un extracto das resolucións de concesión de axudas cando o importe destas supere os 50.000.000 de pesetas ou así o establezan as bases reguladoras.
Co obxecto de cumpri-lo establecido na citada norma, e no uso das facultades que me foron conferidas,
RESOLVO:
Ordena-la publicación no Diario Oficial de Galicia das axudas concedidas por un importe superior ós 50.000.000 de pesetas (300.506,05 A), ós beneficiarios que se relacionan no anexo que se xunta
a esta resolución, no que se especifican os seguintes datos:
Nome do beneficiario, norma reguladora, crédito orzamentario, anualidade, cantidade concedida e finalidade da axuda.
Santiago de Compostela, 25 de marzo de 2003.
Juan Rodríguez Yuste
Conselleiro de Innovación, Industria e Comercio
ORDE do 14 de abril de 2003 pola que se fai pública a ampliación do importe existente para a concesión de axudas destinadas á prestación de servicios sociais polas corporacións locais, convocadas pola Orde do 8 de xaneiro de 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 28/04/2003

A Orde do 8 de xaneiro de 2003, pola que se regulan axudas destinadas á prestación de servicios sociais polas corporacións locais (DOG nº 13, do 21 de xaneiro), establece no seu artigo 6 o importe da contía máxima das axudas que ó abeiro dela poderán ser concedidas ós solicitantes.
Non obstante, e como existen outras dotacións que poden ser utilizadas para os mesmos fins, cómpre amplia-lo importe dos créditos destinados ás axudas que poderán ser concedidas ó abeiro da referida Orde do 8 de xaneiro de 2003, coa finalidade de facer chegar estas ó maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima que se vai conceder ó abeiro da Orde do 8 de xaneiro de 2003, pola que se regulan axudas destinadas á prestación de servicios sociais polas corporacións locais na cantidade de setecentos sesenta e sete mil cincocentos dezaoito euros (767.518 A) con cargo á aplicación orzamentaria 16.02.212A.761.1 que figura dotada nos orzamentos xerais da Comunidade Autónoma de Galicia para o ano 2003.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 14 de abril de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 20 de marzo de 2003 pola que se regulan as axudas complementarias destinadas a mozos adquirentes de vivendas de protección pública.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/04/2003

Advertido erro no texto da dita orde, publicada no Diario Oficial de Galicia nº 60, do 26 de marzo de 2003, cómpre efectua-la seguinte corrección:
Na páxina 3.709, no artigo 2º.5, onde di: «Que non solicitasen as devanditas axudas ó abeiro das ordes do 22 de setembro de 2000, do 18 de xullo de 2001 e do 3 de xuño de 2002, coa excepción daqueles casos en que as solicitudes remataron o seu procedemento sen obter ningún beneficio», debe dicir: «Que non solicitasen as devanditas axudas ó abeiro das ordes do 22 de setembro de 2000, do 18 de xullo de 2001 e do 13 de xuño de 2002, coa excepción daqueles casos en que as solicitudes remataron o seu procedemento sen obter ningún beneficio».
DECRETO 230/2003, do 11 de abril, polo que se desafecta do dominio público o inmoble situado na rúa Santiago, 19, termo municipal de Ribadavia (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/04/2003

A Comunidade Autónoma de Galicia ten a titularidade do inmoble situado na rúa Santiago, 19, termo municipal de Ribadavia (Ourense), que figura no Inventario Xeral de Bens e Dereitos co código de centro O0601, como ben de dominio público.
O Ministerio de Educación, Cultura e Deporte solicitou da Consellería de Cultura, Comunicación Social e Turismo a cesión do dito inmoble, co fin de dedicalo á ampliación do Museo Etnolóxico de Ribadavia, de titularidade estatal.
A antedita consellería, que ten na actualidade adscrito o inmoble, emitiu informe favorable sobre a cesión solicitada, o que implica, á vista do disposto no artigo 24 do Decreto 50/1989, do 9 de marzo, polo que se aproba o regulamento da Lei 3/1985, do 12 de abril, do patrimonio da Comunidade Autónoma de Galicia, a conformidade coa desafectación do dominio público do devandito inmoble.
Por todo isto, ó abeiro do disposto no artigo 10 da Lei 3/1985, do 12 de abril, do patrimonio da Comunidade Autónoma de Galicia, de conformidade coa proposta do conselleiro de Economía e Facenda e logo da deliberación do Consello da Xunta de Galicia na súa reunión do día once de abril de dous mil tres,
DISPOÑO:
Artigo 1º
Desáfectase do dominio público o inmoble situado na rúa Santiago, 19, termo municipal de Ribadavia (Ourense), que consta de baixo e tres plantas altas, cun terreo adxacente e un patio. A edificación ocupa en planta 55,50 m; o patio, 37,50 m e o terreo adxacente, 28,16 m. Linda o inmoble no seu conxunto: ó norte e ó oeste, casa que foi de Jesús Pousa; ó sur, travesía de Santiago; e ó leste, rúa Santiago.
Artigo 2º
O ben inmoble antes descrito adquire natureza patrimonial, sen prexuízo do cumprimento da recepción formal por parte da Consellería de Economía e Facenda do ben desafectado de conformidade co disposto no artigo 27 do Decreto 50/1989, do 9 de marzo, polo que se aproba o regulamento para a execución da Lei 3/1985, do patrimonio da Comunidade Autónoma de Galicia.
Laias-Cenlle (Ourense), once de abril de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 227/2003, do 3 de abril, polo que se acepta a cesión, a título gratuíto, dun terreo situado no concello de Gondomar (Pontevedra), destinado á construcción dunha estación de autobuses.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/04/2003

O Pleno da Corporación Municipal do Concello de Gondomar, reunido en sesión realizada o día 27
de novembro de 2001, acordou cederlle á Comunidade Autónoma de Galicia un predio situado no termo municipal de Gondomar, destinado á construccción dunha estación de autobuses.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Gondomar acordou a cesión, e logo da deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Artigo 1º
Acéptase a cesión feita polo Concello de Gondomar, a título gratuíto, dun predio situado na rúa Diego Sarmiento de Acuña, no termo municipal de Gondomar, de mil oitocentos cincuenta metros cadrados. Linda: ó norte, ó leste e ó oeste, resto do predio matriz, e ó sur, rúa Diego Sarmiento de Acuña.
Figura inscrito a nome do Concello de Gondomar predio 14182 ó folio 194, libro 140 tomo 2.191 de Gondomar, inscrición 1ª.
Artigo 2º
O predio cedido destinarase á construcción dunha estación de autobuses.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, tres de abril de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 228/2003, do 3 de abril, polo que se acepta a cesión, a título gratuíto, dun terreo situado no concello de Cangas (Pontevedra), destinado á construcción dun edificio para xulgados.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/04/2003

O Pleno da Corporación Municipal do Concello de Cangas (Pontevedra), reunido en sesión realizada o día 27 de setembro de 2002, acordou cederlle á Comunidade Autónoma de Galicia un predio situado no termo municipal de Cangas destinado á construcción dun edificio para xulgados.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Cangas acordou a cesión, e logo da deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Artigo 1º
Acéptase a cesión a título gratuíto feita polo Concello de Cangas do predio que se describe como segue: urbano.-Parcela E-1, soar edificable na unidade de actuación 4.5 da vila de Cangas, situado con fronte á vía número 1, cunha superficie de cincocentos corenta e catro metros cadrados e un total de catrocentos trinta e cinco metros cadrados de teito, a usos equipamentais específicos na normativa do estudio de detalle polo que se rexe o proxecto de compensación. Linda: ó norte, con parcela privada situada na UA 4-1 e parcela V-1, ó sur, leste e oeste, coa parcela V-1.
Figura inscrito a nome do Concello de Cangas, ó folio 88 do tomo 1.478 libro 204 do predio 17809.
Artigo 2º
O predio cedido destinarase á construcción dun edificio para xulgados.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade deste decreto.
Santiago de Compostela, tres de abril de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 20 de marzo de 2003 pola que se declara a alleabilidade de tres bens inmobles situados en Monforte de Lemos (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/04/2003

A Comunidade Autónoma de Galicia porta a titularidade de tres inmobles situados no barrio de San Vicente do Pino, no termo municipal de Monforte de Lemos (Lugo), que foron adquiridos para a construcción por Paradores de Turismo da piscina e instalacións anexas ó futuro parador de turismo, que se situará no mosteiro de San Vicente do Pino.
Os citados predios figuran no Inventario Xeral de Bens e Dereitos da Comunidade Autónoma de Galicia como bens patrimoniais, co código de centro L0750.
Co obxecto de posibilita-la cesión gratuíta dos ditos inmobles, requírese a previa declaración de alleabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia, e 60 do Decreto 50/1989, do 9 de marzo, polo que se aproba o regulamento para a execución da antedita lei.
En virtude do anteriormente exposto, por proposota da Secretaría Xeral e do Patrimonio
DISPOÑO:
Artigo único.
Declárase a alleabilidade dos predios situados no barrio de San Vicente do Pino, termo municipal de Monforte de Lemos, que se describen como segue:
a) Soar denominado Horta de San Vicente, de 598 m, que linda ó norte, Campo da Virxe; ó sur, depósitos municipais de auga; ó leste e ó oeste, Comunidade de Benedictinos de Samos.
Figura inscrito no Rexistro da Propiedade no tomo 746, libro 307, folio 23, predio nº 31.638, inscrición 1ª. Referencia catastral 2592009 PH 2029 S 0001 WJ.
b) Soar denominado Horta de San Vicente; de 367 m, que linda ó norte, Campo da Virxe; ó sur, cortes que pertenceron ó mosteiro de San Vicente; ó leste, predio chamado Horta de San Vicente da Comunidade de Benedictinos de Samos, e ó oeste, mosteiro de San Vicente.
Figura inscrito no Rexistro da Propiedade no tomo 746, libro 307, folio 24, predio nº 31.639, inscrición 1ª. Referencia catastral 2592023 PH 2029 S 0001 TJ.
c) Casa de alto e baixo, completamente deteriorada, da superficie aproximada de 56 m coa súa horta unida duns tres ferrados ou 14 áreas e 67 centiáreas, que linda, en conxunto, polo seu fronte ou sur, e pola dereita entrando ou leste, co camiño público; polo fondo ou norte, predio de Pedro Pérez; e pola súa esquerda ou oeste, coa horta anexa ó mosteiro da residencia benedictina.
Figura inscrito no Rexistro da Propiedade no tomo 455, libro 143, folio 124, predio nº 9.443, inscrición 1ª. Referencia catastral 2592008 PH 2029 S 0001 HJ.
Santiago de Compostela, 20 de marzo de 2003.
José Antonio Orza Fernández
Conselleiro de Economía e Facenda
DECRETO 216/2003, do 11 de abril, polo que se declara a urxente ocupación, para efectos de expropiación forzosa, polo Concello de Lalín, dos bens e dereitos necesarios para a realización das obras do proxecto de expropiación e parcelario para a obtención e valoración do solo para a vía Leste, treito 2 SG-V3.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/04/2003

O Concello de Lalín, en sesión do día vintecinco de febreiro de dous mil tres, aprobou o proxecto de expropiación e parcelario para a obtención e valoración do solo para a vía Leste, treito 2 SG-V3, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, na actualidade se dá un incremento cada día maior de tráfico pesado que atravesa o núcleo urbano por vías inadecuadas e non axustadas a este tipo de tránsito, o que ocasiona graves problemas para o tráfico rodado e xera un constante atasco na circulación. É tamén, en especial, unha fonte de risco elevado para os outros automóbiles e conductores que circulan pola zona, incrementándose constantemente o número de accidentes e víctimas, situación que se paliaría abrindo unha vía de circulación fóra do núcleo urbano, eliminando deste xeito riscos nos conductores e evitando o colapso no tráfico rodado.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, polo Concello de Lalín para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de expropiación e parcelario para a obtención e valoración do solo para a vía Leste, treito 2 SG-V3.
Laias-Cenlle (Ourense), once de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
ORDE do 31 de marzo de 2003 pola que se amplía o prazo de presentación de solicitudes previsto na Orde do 24 de febreiro de 2003, pola que se regulan as axudas do ano 2003 para a execución de proxectos de cooperación ó desenvolvemento no exterior e proxectos de formación e sensibilización social para o desenvolvemento.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/04/2003

A Orde do 24 de febreiro de 2003, pola que se regulan as axudas do ano 2003 para a execución de proxectos de cooperación ó desenvolvemento no exterior e proxectos de formación e sensibilización social para o desenvolvemento, establece no seu artigo 30.3º que o prazo de presentación de solicitudes finaliza o día 15 de abril de 2003.
A orde foi publicada no Diario Oficial de Galicia nº 44, do 4 de marzo de 2003. Por outra banda, a Lei 6/2002, do 27 de decembro, dos orzamentos xerais da Comunidade Autónoma de Galicia para o ano 2003 (DOG nº 251, do 30 de decembro), dispón no seu artigo 43 que o prazo de presentación de solicitudes que se estableza nas correspondentes ordes de convocatoria de axudas e subvencións non será en ningún caso inferior a corenta días hábiles.
Dado que do cómputo do prazo desde o día da publicación da dita orde e a data límite de presentación de solicitudes establecida, é dicir, o 15 de abril, resulta que o prazo é inferior a corenta días, para o debido cumprimento da regra prevista na devandita lei, é polo que cómpre modifica-la orde no seu artigo 30.3º.
Polo exposto e no uso das facultades que me foron conferidas,
DISPOÑO:
Artigo único.-Para os efectos de lle dar cumprimento ó disposto no artigo 43 da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003 (DOG nº 251, do 30 de decembro), modifícase o artigo 30.3º da Orde do 24 de febreiro de 2003 pola que se regulan as axudas do ano 2003 para a execución de proxectos de cooperación ó desenvolvemento no exterior e proxectos de formación e sensibilización social para o desenvolvemento (DOG nº 44, do 4 de marzo), de xeito que queda redactado como segue:
«Artigo 30.3º. O prazo de presentación de solicitudes será de corenta días hábiles contados desde o día seguinte ó da publicación da orde de convocatoria».
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de marzo de 2003.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 3 de abril de 2003 pola que se fai público o volume global de contratos de arrendamento financeiro que se van subsidiar e o límite de crédito dispoñible para a concesión de axudas, ó amparo do convenio de apoio financeiro ós investimentos das pequenas e medianas empresas, mediante contratos de arrendamento financeiro, subscrito entre o Instituto Galego de Promoción Económica e as entidades financeiras, para o ano 2003.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/04/2003

O convenio de apoio financeiro ós investimentos das pequenas e medianas empresas, mediante contratos de arrendamento financeiro, subscrito entre o Instituto Galego de Promoción Económica e as entidades financeiras, publicado mediante Resolución do 2 de abril de 2002 (DOG nº 72, do 15 de abril), prevé a publicación no Diario Oficial de Galicia para o ano 2003 do volume de contratos de arrendamento financeiro que se van subsidiar e o límite de crédito dispoñible para a concesión de axudas así como as partidas orzamentarias asignadas ó seu financiamento.
Con data do 27 de decembro de 2002 o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante a Lei 6/2002 (DOG nº 251, do 30 de decembro de 2003).
Polo que antecede,
RESOLVO:
Facer pública a contía máxima total de contratos de arrendamento financeiro que se van subsidiar, o límite de crédito dispoñible para a concesión de axudas e as partidas orzamentarias asignadas ó seu financiamento, que figuran como anexo, que se derivan da aprobación dos orzamentos xerais da Comunidade Autónoma de Galicia para o ano 2003.
Santiago de Compostela, 3 de abril de 2003.
Margarita Rodríguez Rama
Directora xeral do Instituto Galego
de Promoción Económica
ANEXO
Para o ano 2003, a contía máxima de contratos de arrendamento financeiro que se van subsidiar non poderá supera-lo importe de 36.060.726,25 euros e as axudas financiaranse con cargo á aplicación orzamentaria 02.01.01/01/08.656700 cun crédito plurianual (2003-2008) de 2.062.694,25 euros.
RESOLUCIÓN do 31 de marzo de 2003, da Dependencia Rexional de Inspección de Galicia, pola que se delegan as competencias para dicta-los actos de liquidación e imposición de sancións a que se refire o epígrafe cinco.4.2.3.C da Resolución do 24 de marzo de 1992, da Axencia Estatal de Administración Tributaria, sobre organización e atribución de funcións á Inspección dos Tributos no ámbito da competencia do departamento de Inspección Financeira e Tributaria.
AXENCIA TRIBUTARIA — III. OUTRAS DISPOSICIÓNS — 16/04/2003

A Resolución do 20 de marzo de 2003, do presidente da Axencia Estatal de Administración Tributaria, pola que se modifica a Resolución do 24 de marzo de 1992, sobre organización e atribución de funcións á Inspección dos Tributos no ámbito da competencia do departamento de Inspección Financeira e Tributaria, establece un novo marco de organización e atribución de funcións dos órganos territoriais da Inspección dos Tributos. Así, unha das modificacións introducidas determina que as unidades reguladas no anterior epígrafe sete.3 da Resolución do 24 de marzo de 1992, constituídas no seo das dependencias de Inspección, ó desapareceren estas, pasan a intergrarse na área de inspección das dependencias rexionais, de acordo co disposto no actual epígrafe cinco.4.2.3.C.
Como consecuencia dos cambios introducidos, cómpre dictar novos acordos de delegación de competencias do inspector-xefe ó inspector que dirixe cada unha das unidades reguladas no epígrafe cinco.4.2.3.C. da Resolución do 24 de marzo de 1992, en cumprimento do establecido nel e no punto sexto da Instrucción 2/1999, do director xeral da AEAT, do 15 de xullo, para a creación e o funcionamento destas unidades de Inspección.
A delegación de competencias que contén esta resolución non alcanzará os actos de liquidación e imposición de sancións que se deriven de actuacións desenvolvidas directamente polo inspector que dirixa estas unidades, xa sexa por tratarse de actuacións en que se superen os límites sinalados no epígrafe cinco.4.2.3.C da Resolución do 24 de marzo de 1992, xa sexa porque se refiran a contribuíntes asignados a aquel directamente.
Na súa virtude, DISPOÑO:
Único.-Delega-las competencias atribuídas ó inspector xefe polos artigos 60 e 63 bis do Regulamento xeral de inspección dos tributos, para dicta-los actos de liquidación e imposición de sancións que procedan como consecuencia das actuacións realizadas polos membros das dúas unidades de Inspección reguladas no epígrafe cinco.4.2.3.C da Resolución do 24 de marzo de 1992, existentes na Dependencia Rexional de Inspección de Galicia, no inspector
coordinador de unidade que teña atribuída a dirección efectiva de cada unha delas.
A Coruña, 31 de marzo de 2003.
Dolores Sánchez Rodríguez
Inspectora rexional de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 219/2003, do 3 de abril, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 7603 do punto quilométrico 0 ó 5 (concello de San Sadurniño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/04/2003

A Deputación Provincial da Coruña, en sesión do día trece de setembro de dous mil dous, aprobou o proxecto de ampliación e mellora do trazado da estrada provincial 7603 do punto quilométrico 0 ó 5, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dezaoito de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, ó longo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 7603 do punto quilométrico 0 ó 5.
Santiago de Compostela, tres de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
RESOLUCIÓN do 24 de marzo de 2003 pola que se ordena a publicación do acordo do Consello da Xunta de Galicia do 20 de marzo de 2003 polo que se declara festa de Galicia de interese turístico na provincia de Pontevedra as festas patronais de San Telmo de Tui.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/04/2003

O Consello da Xunta de Galicia na súa reunión do día 20 de marzo de 2003 adoptou, por proposta do conselleiro de Cultura, Comunicación Social e Turismo, o seguinte acordo:
«Declarar festa de Galicia de interese turístico na provincia de Pontevedra as festas patronais de San Telmo de Tui, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico».
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 24 de marzo de 2003.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 220/2003, do 3 de abril, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 7601 do punto quilométrico 5,350 ó 9,840, da Cruz de Lamestra a San Sadurniño (concello de San Sadurniño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/04/2003

A Deputación Provincial da Coruña en sesión celebrada o día trece de setembro de dous mil dous,
aprobou o proxecto de ampliación e mellora do trazado da estrada provincial 7601 do punto quilométrico 5,350 ó 9,840, da Cruz de Lamestra a San Sadurniño, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día dezaoito de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, ó longo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 7601 do punto quilométrico 5,350 ó 9,840, da Cruz de Lamestra a San Sadurniño.
Santiago de Compostela, tres de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local